
Tee ehitusloa andmine (Kraavi tn 14a)  

1. ASJAOLUD JA MENETLUSE KÄIK

16.01.2018 läbivaatamiseks laekus Kraavi tänava (katastriüksuse tunnus 51101:002:0084)  ja Kraavi tn 14a (katastriüksuse tunnus 51106:001:0194) kinnistutele kõnnitee ja juurdepääsutee  püstitamiseks tee ehitusloa taotlus koos tee ehitusprojektiga (linnavalitsuse dokumendiregistris nr 489/1-16 ja 1004/1-16). 

Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse Arhitektuuri- ja Linnaplaneerimise Ameti ja Linnamajandusameti spetsialistid, kes on  kooskõlastanud või andnud arvamuse tee ehitusprojekti kohta.

21.02.2018 kõik kaasatud isikud kooskõlastasid ehitusprojekti, sh Arhitektuuri ja Linnaplaneerimise Ameti poolt on kooskõlastatud märkusega: “AS kausta, teeosa failide ja jooniste tähistamine ei vasta „Ehitusprojekti dokumentide digitaalse vormistamise nõuded ehitusloa elektroonilisel taotlemisel“ juhendmaterjali osa 5 punktidele 4, 8 ning osa 6 punktile 7”.
2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks või ehitusprojekti ekspertiisi tegemise.

2.4. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3. OTSUS

3.1. Väljastada tee ehitusluba Kraavi tänava (katastriüksuse tunnus 51101:002:0084) ja Kraavi tn 14a (katastriüksuse tunnus 51101:002:0085) kinnistutele kõnnitee ja juurdepääsutee püstitamiseks. 

3.2. Enne ehitustööde alustamist täita antud korralduse punktis 1 Arhitektuuri- ja Linnaplaneerimise Ameti esitatud  märkused, ehk viia vastavusse nõuetega AS kausta, teeosa ja jooniste tähistamine „Ehitusprojekti dokumentide digitaalse vormistamise nõuded ehitusloa elektroonilisel taotlemisel“ juhendmaterjali osa 5 punktide 4, 8 ning osa 6 punkti 7 nõuetega.
.
4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

